burgasdotpro/wikipedia huggingface dataset:
Soňa Čechová

Soňa Čechová (rod. Kňazovičová; * 9. september 1930, Bratislava – † 4. marec 2007, Bratislava) bola slovenská prekladateľka, publicistka a propagátorka česko-slovenskej vzájomnosti, spoluzakladateľka a šéfredaktorka časopisu Mosty.
Životopis.
Narodila sa v intelektuálnej evanjelickej rodine, politológ Miroslav Kusý k jej pôvodu uvádza: "„Pochádzala zo slávnych slovenských národovecky orientovaných rodov – Bellovcov a Kňazovičovcov. Jej starý otec Metod Bella bol signatárom Martinskej deklarácie a jej praprastrýko "&amp;lbrack;Peter Bella&amp;rbrack;" je autorom chorálu Aká si mi krásna, ty rodná zem moja. Boli to však národovci čechoslovakistickí, ktorí v spojení Slovákov s Čechmi videli garanciu zachovania a rozvoja slovenskej identity.“" V rokoch 19401948 študovala na dievčenskom gymnáziu v Bratislave, jeden rok v Prahe. V roku 1952 absolvovala učiteľské štúdium ruštiny a slovenčiny na Filozofickej fakulte Univerzity Komenského v Bratislave.
Pracovala ako prekladateľka a redaktorka v nakladateľstve Tatran, kde redigovala napríklad romány Leva Nikolajeviča Tolstého, Franza Kafku, Vladimíra Nabokova a v 70. rokoch aj preklad Pasternakovho románu "Doktor Živago".
Počas normalizácie sa pohybovala v prostredí česko-slovenského disentu, jej syn Vlado bol jedným zo slovenských signatárov Charty 77. Z vydavateľstva Tatran ju ako politicky nespoľahlivú prepustili, v rokoch 19711973 pôsobila ako knihovníčka na SVŠT, 19741977 ako knihovníčka vo Výskumnom ústave humánnej bioklimatológie, 19781989 ako knihovníčka a prekladateľka v Onkologickom ústave.
Po Nežnej revolúcii v roku 1989 pracovala ako redaktorka, publicistka a fejtonistka v časopise Kultúrny život. V roku 1991, keď začalo hroziť rozdelenie Česko-Slovenska, prišiel jej syn Vlado Čech s myšlienkou vydávať česko-slovenský časopis (Mosty) a Soňa Čechová sa stala jeho redaktorkou. Po tragickej smrti syna v roku 1994 pokračovala v úlohe vydavateľky a šéfredaktorky časopisu. Vďaka mimoriadnej energii a húževnatosti sa jej darilo získavať autorov aj prostriedky a časopis vydávala 15 rokov. Po rozdelení Česko-Slovenska organizovali pravidelné stretnutia „Duchovného parlamentu“ na česko-slovenskom pomedzí a iné kultúrne podujatia.
Osobný život.
Z prvého manželstva mala syna Vlada Čecha (* 1950 † 1994), s druhým manželom, historikom Eduardom Frišom dcéru Martu Frišovú (Šimečkovú; * 1962; manželka Martina Šimečku). Jej tretím manželom bol filozof Teodor Münz.
Bruce Greenwood

Bruce Greenwood (; * 12. august 1956, Rouyn-Noranda, Quebec, Kanada) je kanadský herec. Je známy z filmov ako "Exotica" (1994), "Dvojnásobné obvinenie" (1999), "13 dní" (2000), "Ja, robot" (2004), "Partička B. D." (2007), "Pravda" (2015). Stvárnil niekoľko rolí aj v televíznych seriáloch, ako napríklad "American Crime Story" (2016), "Doktori" (2018-2022) a "The Fall of the House of Usher" (2023). 
Detstvo a mladosť.
Greenwood sa narodil v meste Rouyn-Noranda, Quebec, v štáte Kanada. Jeho matka bola zdravotná sestra a otec vyučoval na Univerzite Princeton geofyziku. 
Kariéra.
Svoju hereckú kariéru v Kanade aj v Spojených štátoch. V roku 1994 sa objavil v kanadskej psychologickej dráme, "Exotica". Po boku Jane Seymour, si zahral v televíznom filme "Absolútna pravda", z roku 1997. V roku 1999 bol obsadený do zápornej postavy vo filme "Dvojnásobné obvinenie". O rok neskôr, stvárnil vo filme "13 dní", Johna F. Kennedyho. Za svoj herecký výkon získal pozitívne recenzie a získal tiež filmové ocenenie Satelite. 
V roku 2003 sa objavil po boku hercov ako Stanley Tucci, Aaron Eckhart, Hilary Swank a Tchéky Karyo sci-fi filme "Jadro". V rovnakom roku si zahral aj v akčnej komédii "Detektívi z Hollywoodu". V roku 2004 sa objavil vo filmoch ako "Ja, robot", "Božská Júlia" a "Vrah od Green River". V roku 2005 si zahral vo filme "Veľký sen malej zebry", kde stvárnil otca Hayden Panettiere. V rovnakom roku si zahral aj v oscarovom filme "Capote", kde stvárnil milenca hlavnej postavy. 
Stvárnil jednu z vedľajších postáv vo filme "Lovci pokladov: Kniha tajomstiev" z roku 2007. Vo filmoch "Star Trek" (2009) a "Star Trek:Do temnoty" (2013), stvárnil postavu Christophera Pikea. V roku 2012 hral hlavnú rolu v televíznom seriály "The River" a v roku 2013 stvárnil sudcu vo filme "Diablov uzol".
V roku 2014 stvárnil psychiatra v kanadskej dráme "Slonia pieseň". O rok neskôr, stvárnil manželský pár s Diane Kruger, v dráme "Otcovia a dcéry". V rovnakom roku tiež hosťoval v štyroch epizódach, televízneho seriálu "Mad Men". Od roku 2018 hrá chirurga Dr. Bella, v televíznom seriály "Doktori". 
Súkromný život.
Od pätnástich rokov sa pozná zo svojou ženou, Susan Devlin, za ktorú sa oženil v roku 1985. Majú spolu jedno dieťa a žijú v Pacific Palisades, v Los Angeles.
Vrbovský kanál (prítok Čečehovského kanála)

Vrbovský kanál je kanál v regióne Dolný Zemplín na území obcí (mesta) Zalužice, Michalovce, Čečehov a Zemplínska Široká v okrese Michalovce v Košickom kraji. Nachádza sa v geomorfologickom celku Východoslovenská rovina. Ústi do Čečehovského kanála. Má dĺžku . 
Začiatok.
Začína sa v juhozápadnej časti územia obce Zalužice pri južnom okraji cesty z mesta Michalovce do obce Zalužice, v severnej časti poľa "Orlovec" v poľnohospodárskom extraviláne v . "Vrbovský kanál" patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy.
Opis toku.
Od začiatku tečie juhovýchodojužným smerom cez poľnohospodársky extravilán obce Zalužice v časti obce "Veľké Zalužice", v priteká na hranicu medzi obcou Zalužice a mestom Michalovce v mestskej časti "Vrbovec" a v 1 km dlhom úseku tečie po hranici, v opúšťa hranicu a bez zmeny smeru sa vracia na územie obce Zalužice, ľavým brehom obmýva pole "Brehové", pretína hranicu medzi obcami Zalužice a Čečehov a zároveň vteká na územie obce Čečehov, podteká cestu z mesta Michalovce do obce Čečehov, priteká k obecnej hranici medzi Čečehovom a obcou Zemplínska Široká, tečie po obecnej hranici, v opúšťa hranicu medzi obcami Čečehov a Zemplínska Široká a tečie cez územie obce Čečehov až do ústia v do Čečehovského kanála v poľnohospodárskom extraviláne obce Čečehov ako jeho pravostranný prítok priamo na hranici medzi obcami Čečehov a Iňačovce. 
Začína sa a preteká na území obce Zalužice, ďalej preteká územím mesta Michalovce a obce Zemplínska Široká a preteká a ústi na území obce Čečehov.
Pôvod názvu.
Názov vodného toku "Vrbovský kanál" má pôvod v oficiálnom štandardizovanom názve časti obce (mestskej časti) mesta Michalovce "Vrbovec", cez územie ktorého preteká. Z tohto slovného základu kombináciou s formantom "-ský", pri súbežnej systémovej redukcii o element "-ec" a kombináciou so všeobecným podstatným menom kanál s významom "umelý vodný tok, spravidla so spevnenými bokmi" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe "Vrbovský kanál" ako súčasť početnej skupiny názvov v slovenskej toponymii, najmä hydronymii. V priestore slovenskej hydronymie vodných tokov hydronymum "Vrbovský kanál" nie je jedinečným hydronymom (júl 2022), v okrese Komárno existuje umelý vodný tok "Vrbovský kanál (prítok Lándorského kanála)" s homonymným názvom. 
Referencie.
Ventolin

Ventolin (občianskym menom Mgr. David Doubek, Ph.D., * 25. 9. 1971, Rakovník) je český hudobník, spevák a diskdžokej, venujúci sa elektronickej hudbe. Bol členom post-punkovej kapely "Kazety". Je členom divadelného súboru "Nejhodnější Medvídci". Od roku 2002 sa venuje pedagogickej činnosti na Pedagogickej fakulte Univerzity Karlovej. 
Životopis.
David Doubek sa narodil 25. septembra 1971 v Rakovníku. V detstve sa naučil hrať na gitaru. Vyštudoval učiteľstvo a kultúrnu antropológiu na Karlovej univerzite. Ako člen pražskej skupiny školskej etnografie sa v rámci longitudiálneho výskumu českej školy od roku 1995 do roku 2004 venoval výskumu komunikácie medzi žiakmi a a učiteľom, vzťahom medzi rovesníkmi, vývojom identity a voľby profesie. Od roku 2002 učí na katedre psychológie na Pedagogickej fakulte Univerzity Karlovej. Od roku 2005 sa venuje terénnemu výskumu vzťahu ku vzdelaniu v sociálne vylúčených lokalitách. V rovnakom roku bol aj v rámci autorského kolektívu spoluocenený Cenou ministerky školstva, mládeže a telovýchovy za prácu "„Psychický vývoj dieťaťa od 1. triedy do 5. triedy"." 
Hudobná kariéra.
V roku 2016 vydal v Poľsku spoločný album s duom RSS BOYS. V septembri 2017 vydal vlastný prelomový album "Vitajte". V roku 2018 vystupoval v špeciálnom dieli programu AZ-kvíz, v ktorom sa stretol s rapperom Jamesom Coleom. V roku 2021 vydal nový album "Dneska se vyčasilo".
Končitý vrch (vrch v Nízkych Tatrách)

Končitý vrch () je vrch v Nízkych Tatrách. Leží nad Závažnou Porubou, približne južne od Liptovského Mikuláša. 
Poloha.
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a na katastrálnom území obce Závažná Poruba. Najbližšími sídlami sú severným smerom ležiaci Ploštín, Iľanovo a Závažná Poruba, východne sa nachádza Liptovský Ján, juhozápadne Demänovská Dolina a západne Pavčina Lehota. Masív patrí do Národného parku Nízke Tatry.
Opis.
Končitý vrch je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni cez Krakovu hoľu () a Poludnicu (). Západným smerom sa nachádza Bodová (), Kalište (), Demänovská hora () a Kurence (), južným Magura (), Pusté (), Kúpeľ () a Poludnica, východným Predná Poludnica, Javorovica () a Rakytovica (). Masív patrí do povodia Váhu, kde vodu z južných, západných aj severnývh svahov odvádza riečka Iľanovianka, z východných voda odteká jej prítokom Lažtek. Vrcholovou časťou vedie značený chodník z Iľanova na Krakovu hoľu.
Výhľady.
Hrebeň i vrchol pokrýva súvislý, miestami redší lesný porast, ktorý umožňuje len obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Tatry, Chočské vrchy, Oravskú Maguru a Veľkú a Malú Fatru.
Cena Jána Hollého

 
Cena Jána Hollého za umelecký preklad je slovenská literárna cena, udeľovaná raz ročne výborom Sekcie pre umelecký preklad pri Literárnom fonde, ktorý ju chápe ako "„najvyššie ocenenie prekladateľskej práce v oblasti umeleckej literatúry na Slovensku“". Pomenovaná je po básnikovi a prekladateľovi z hnutia bernolákovcov, Jánovi Hollom. Prvýkrát bola udelená v roku 1968 za preklady, vydané v roku 1967.
Cena sa v zmysle súčasného štatútu (2022) udeľuje v dvoch kategóriách: 
Cena v obidvoch kategóriách pozostáva z diplomu a finančnej odmeny do výšky 1 200 eur. V prípade nedostatočnej úrovne navrhovaných prekladov sa cena neudelí.
Laureáti.
Zoznam prekladateľov umeleckej literatúry ocenených Cenou Jána Hollého.
Za rok 1967:
Za rok 1968:
Za rok 1969:
Za rok 1970:
Za rok 1971: a 1972
Za rok 1973:
Za rok 1974:
Za rok 1975:
Za rok 1976:
Za rok 1977:
Za rok 1978:
Za rok 1979:
Za rok 1980:
Za rok 1981:
Za rok 1982:
Za rok 1983:
Za rok 1984:
Za rok 1985:
Za rok 1986:
Za rok 1987:
Za rok 1989:
Za rok 1990:
Za rok 1991:
Za rok 1992:
Za rok 1993:
Za rok 1994:
Za rok 1995:
Za rok 1996:
Za rok 1997:
Za rok 1998:
Za rok 1999:
Za rok 2000:
Za rok 2001:
Za rok 2002:
Za rok 2003:
Za rok 2004:
Za rok 2005:
Za rok 2006:
Za rok 2007:
Za rok 2008:
Za rok 2009:
Za rok 2010:
Za rok 2011:
Za rok 2012:
Za rok 2013:
Za rok 2014:
Za rok 2015:
Za rok 2016:
Za rok 2017:
Za rok 2018:
Za rok 2019:
Za rok 2020:
Záznam

Záznam alebo zaznamenanie môže byť:
Záznam môže byť v informatike aj: dátový záznam
Zaznamenanie môže byť aj:
Le Payaco (album)

Le Payaco je názov debutového štúdiového albumu slovenskej skupiny Le Payaco, ktorý bol vydaný v roku 1999 hudobným vydavateľstvom Pavol Bílek Production.
Zoznam skladieb.
Autorom textov a hudby je kapela Le Payaco
Okná vesmíru dokorán (Le Payaco)

Okná vesmíru dokorán je názov druhého štúdiového albumu slovenskej skupiny Le Payaco. Album bol vydaný v roku 2001 hudobným vydavateľstvom Warner Music.
Abandon (album)

Abandon je šestnásty štúdiový album britskej hard rockovej skupiny Deep Purple. Album vyšiel na jar v roku 1998. Je to druhý album, ktorý kapely nahrala s gitaristom Steve Morsem a posledný album, ktorý nahrával jeden zo zakladateľov Deep Purple, hráč na klávesové nástroje, Jon Lord. Jon Lord od skupiny Deep Purple definitívne odišiel v roku 2002.
Na podpornom truné k tomuto albumu kapela po pätnástich rokoch prvýkrát navštívila Austráliu. Na turné počas vystúpenia v Melbourne vzniklo ich DVD a koncertný album "". Koncertný album vyšiel 20. apríla 1999.
Názov albumu vznikol zo slovnej hračky, ktorú Ian Gillan vyskladal zo slov „A Band On“, preto aj turné k albumu oficiálny názov „A Band on Tour“". Unikátom pre kapelu Deep Purple na tomto albume je aj to, že naň nahrali coververziu vlastnej skladby „Bloodsucker“ (album "Deep Purple in Rock", 1970). Nahrávka „Don't Make Me Happy“ bola omylom mastrovaná v mono a na albume nebola upravená, jedna z dvoch verzií piesne vydanej na propagačnom singli bola mastrovaná v stereo zvuku.
Bananas (album)

Bananas je sedemnásty štúdiový album britskej rockovej kapely Deep Purple. Album vydalo vo svete dňa 9. septembra hudobné vydavateľstvo 2003 EMI Records Dňa 7. októbra 2003 ho cez Sanctuary Records publikovali v USA. Je to prvý album kapely Deep Purple na ktorom spolupracoval Don Airey, ktorý nahradil predošlého hráča na klávesové nástroje, Jona Lorda.
Kumulén

Kumulén je uhľovodík, ktorý má tri alebo viac kumulovaných (nasledujúcich hneď za sebou) dvojitých väzieb. Sú analogické k alénom, ale majú dlhší reťazec. Najjednoduchšou molekulou je butatrién (H2C=C=C=CH2), ktorý sa takisto nazýva jednoducho "kumulén". Na rozdiel od väčšiny alkánov a alkénov sú kumulény zvyčajne rigidné (majú pevný tvar), podobne ako alkíny, vďaka čomu je možné ich aplikovať v molekulárnych nanotechnológiách. Polyíny sú ďalší druh rigidných uhlíkových reťazcov. Kumulény sa nachádzajú na miestach vo vesmíre, kde je vodík vzácny. Kumulény obsahujúce heteroatómy sa označujú ako heterokumulény, príkladom je suboxid uhlíka.
Syntéza.
Prvá publikovaná syntéza butatriénu bola syntéza tetrafenylbutatriénu v roku 1921. Najbežnejší syntetický postup prípravy butatriénu je založený na reduktívnom spájaní geminálnych dihalovinylidénov. Syntéza tetrafenylbutatriénu publikovaná v roku 1977 spočívala v spojení 2,2-difenyl-1,1,1-tribrómetánu s meďou v dimetylformamide.
Štruktúra.
Rigidita kumulénov vzniká z toho, že uhlíky v reťazci majú vždy dve dvojité väzby. Kvôli ich sp hybridizácii majú dve π väzby, jednu na každý susedný atóm, ktoré sú na seba kolmé. Toto väzbové usporiadanie má za následok lineárnu geometriu reťazca uhlíkov.
Kumulénu s neekvivalentnými substituentmi na oboch koncoch existujú v podobe rôznych izomérov. Ak je počet po sebe nasledujúcich dvojitých väzieb nepárny, existuje "cis-trans" izoméria, podobne ako u alkénov. Ak je počet po sebe nasledujúcich dvojitých väzieb párny, majú kumulény axiálnu chiralitu, podobne ako alény.
Kumulény a prechodné kovy.
Prvý publikovaný komplex obsahujúci vinylidénový ligand bol Ph2C2Fe2(CO)8, odvodený od difenylketénu a Fe(CO)5. Štruktúrne sa tento komplex podobá na Fe2(CO)9, kde jeden "μ"-CO ligand je nahradený za 1,1-diphenylvinylidén, Ph2C2. Prvé monokovový vinylidénový komplex bol (C5H5)Mo(P(C6H5)3)(CO)2[C=C(CN)2]Cl.
Lineárna molekulárna geometria

Lineárna molekulárna geometria popisuje geometriu (priestorové usporiadanie) molekuly, v ktorej je centrálny atóm viazaný na dva ďalšie atómy (alebo ligandy), medzi ktorými je väzbový uhol 180°. Lineárne organické molekuly, napríklad acetylén (HC≡CH), sú často popisované pomocou sp hybridizácie orbitálov na uhlíkových atómoch. Podľa teórie VSEPR majú lineárnu geometriu molekuly, ktorých centrálny atóm je viazaný na dva atómy (alebo ligandy) a má nula alebo tri voľné elektrónové páry (teda molekuly typu AX2 or AX2E3, v AXE zápise). Príkladmi neutrálnych molekúl AX2 s lineárnou geometriou sú:
Najdôležitejšiou lineárnou molekulou s viac ako troma atómami je acetylén (H−C≡C−H), v ktorom sa každý atóm uhlíka dá považovať za centrálny atóm s jednoduchou väzbou na atóm vodíka a trojitou väzbou na druhý atóm uhlíka. Medzi lineárne anióny patria azidový anión (N3-) a tiokyanát (SCN-). Príkladom lineárneho katiónu je nitrónium (NO2+).
Lineárna geometria nastáva i u molekúl AX2E3 (centrálny atóm s tromi voľnými elektrónovými pármi viazaný na dva atómy), napríklad fluorid xenónatý (XeF2) a trijodidový anión (I3-), v ktorom je jeden jód viazaný na ďalšie dva atómy jódu. V týchto molekulách tvoria valenčné elektrónové páry tvar trigonálnej bipyramídy, kde tri voľné elektrónové páry sú v rovine, pretože tam si menej zavadzajú, a väzby na atómy sa nachádzajú vo vrcholoch pyramíd, takže vzniká tvar lineárnej molekuly.
Žihadlovce

Žihadlovce (iné názvy: žihadlovité blanokrídlovce, žihadlovkovité blanokrídlovce, žihadlové blanokrídlovce, žihadlaté blanokrídlovce, hmyz žihadlovitý; zastarano: "osy so žihadlom"; lat. Aculeata, Aculeati, Monotrocha, Vespomorpha, Hymenoptera aculeata) sú v niektorých systémoch veľký taxón (uvádzaný napr. pod označením sekcia) z taxónu štíhlopáse (=úzkopáse; lat. Apocrita), pričom štíhlopáse sú veľký taxón blanokrídlovcov. 
Opakom žihadlovcov je (v rámci štíhlopásych) taxón parazitické blanokrídlovce (=parazitické osičky; lat. Parasitica).
Do žihadlovcov patria najznámejšie blanokrídlovce, napr. včely, čmeliaky, osy, sršne, mravce, blyskavky a kutavky.
V užšom (staršom) zmysle sa do žihadlovcov nezaraďujú (z recentných taxónov) blyskavky a tieto žihadlovce v užšom zmysle sú teda zhodné s taxónom Euaculeata (pozri nižšie).
Systematika.
Súčasný systém je takýto:
žihadlovce (Aculeata v širšom zmysle):
Vysvetlivka: A, B, C... pomocne označuje rôzne významy toho istého názvu.
Poznámka: Taxón Vespiformes (= Vespiformia v užšom zmysle) znamená Vespoidea A okrem Formicoidea.
Aculeata

Aculeata môže byť latinský názov taxónu:
Poznámka: Pozri poznámku o tomto názve v článku blanokrídlovce.
Texas Stars

Texas Stars je profesionálny tím v ľadovom hokeji, hrajúci v American Hockey League. 
Mužstvo pôsobí v meste Austin v americkom štáte Texas. Svoje domáce zápasy hrajú v tamojšej aréne H-E-B Center. Klub je farmou NHL tímu Dallas Stars. Klub hral trikrát finále Calder Cupu, v premiérovej sezóne 2009, kedy však vo finále s klubom Hershey Bears prehrali 2:4 na zápasy. V ročníku 2013/14 hral klub svoje druhé finále, tentokrát proti St. John's IceCaps uspel a po víťazstve 4:1 na zápasy trofej získal. Tretíkrát hrali Stars finále v ročníku 2017/18, kedy podľahli 3:4 s celkom Toronto Marlies.
Firceng

Firceng () je vrch v pohorí Pohronský Inovec. Leží nad mestom Nová Baňa, približne západne od jeho centra.
Poloha.
Nachádza sa vo východnej časti Pohronského Inovca, v geomorfologickom podcelku Veľký Inovec. Vrchol leží v Banskobystrickom kraji, na území okresu Žarnovica a v katastrálnom území mesta Nová Baňa. Najbližším sídlom je na severnom a východnom úpätí ležiace mesto Nová Baňa, západným smerom sa nachádza osada Stará Huta a južným obec Orovnica. 
Opis.
Firceng je súčasťou hrebeňa, ktorý vedie od Veľkého Inovca () východným smerom cez Lachtrovu skalu () až k mestu Nová Baňa. Severným smerom leží Sedlová skala (), Viničný vrch () a Matiašov vrch (), západným Lachtrova skala () a Viecha (), južným Čaračín () a Antalov vrch () a východným Kolovrat () a Háj (). Severnú časť masívu odvodňujú prítoky Starohutského potoka, smerujúceho Novobanským potokom do rieky Hron, vodu z južnej časti odvádza Banský potok. Na vrchol nevedie značený turistický chodník. 
Výhľady.
Nesúvislý, miestami omladený zmiešaný les, pokrývajúci vrcholovú časť, umožňuje len veľmi obmedzený rozhľad. Z lokalít s nízkou vegetáciou možno vidieť okolité vrchy Pohronského Inovca a susedných Štiavnických vrchov, pri vhodných podmienkach aj Vtáčnik, Kremnické vrchy a Nízke Tatry.
Prístup.
Na vrchol nevedie značená trasa, no južným úbočím prechádza Rudná magistrála z Veľkého Inovca do Novej Bane.
Katee Sackhoffová

Katee Sackhoffová (; * 8. apríl 1980, Porland, Oregon, USA) je americká herečka. Známa je svojou úlohou v televíznom seriály "Battlestar Galactica" (20042009).
Detstvo a mladosť.
Sackhoffová sa narodila v Porlande, v štáte Oregon. Jej matka bola koordinátorkou anglického jazyka a jej otec bol pozemkovým developerom. V detstve sa aktívne venovala športu, až pokým si nezranila pravé koleno. Neskôr začala praktizovať jogu a začala sa zaujímať o herectvo.
Kariéra.
Jej prvou hereckou úlohou bola tínedžerka s dieťaťom vo filme "Fifteen and Pregnant", po boku herečky Kirsten Dunst. Film sa natáčal v roku 1998 a Sackhoffovú herectvo motivovalo k tomu, dostať sa do Hollywoodu, kam sa neskôr presťahovala. Jednu z vedľajších úloh získala aj v roku 2002, v menej úspešnom filme "Halloween: Resurrection".
V roku 2003, stvárnila rolu Kary „Starbuck“ Thraceovej, v televíznom filme "Battlestar Galactica". Film získal pozitívne ohlasy a o rok neskôr sa Sackhoffová stala aj súčasťou televízneho seriálu. Televízny seriál sa natáčal v rokoch 2004 až 2009 a Sackhoffová získala v roku 2005 ocenenie Saturn pre najlepšiu herečku v televíznom seriály. V roku 2012 sa stala stálou súčasťou televízneho seriálu "Drsný šerif", ktorý sa natáčal až do roku 2017. Medzitým hosťovala v televíznom seriály "Flash", získala tiež hlavnú úlohu v televíznom seriály "Another Life" z roku 2019.
Súkromný život.
Spoločne s herečkou Triciou Helfer založili Acting Outlaws, charitatívnu jazdu na motorke, s ktorou spolupracovali na zvyšovaní podvedomia a získavaní finančných prostriedkov na účely vrátane Gulf Restoration Network, Humane Sociaty a International Red Cross and Red Crescent Movement.
Je tiež zanietená zdravá konzumentka. Má svoj videokanál na youtube, kde jej videá sa zaoberajú tréningovými a stravovacími postupmi.
Od roku 2021 je vydatá za Robina Gadsbyma, s ktorým má dieťa narodené v decembri 2021.
Vlkovský potok (prítok Liešnice)

Vlkovský potok je potok v regióne Gemeri a v regióne Malohont na území obcí Lehota nad Rimavicou v Rimavská Sobota a Kokava nad Rimavicou v Poltár v Banskobystrickom kraji. Nachádza sa v geomorfologickom celku Revúcka vrchovina, v geomorfologickom podcelku Cinobanské predhorie. Je pravostranným prítokom Liešnice a má dĺžku . Je vodným tokom VII. rádu.
Prameň.
Pramení v v lesnom extraviláne na území obce Lehota nad Rimavicou na západnom svahu vrchu "Žabica" s .
Opis toku.
Od prameňa na území obce Lehota nad Rimavicou tečie západným smerom lesným extravilánom, priteká k obecnej hranici medzi obcami Lehota nad Rimavicou v Rimavská Sobota a Kokava nad Rimavicou v Poltár, veľkým oblúkom mení smer na sever, sleduje obecnú a zároveň aj okresnú hranicu ako aj železnicu Lučenec – Utekáč, preteká cez intravilán osady "Liešnica", ďalej preteká východne od lesa "Vlkovo" v cez intravilán osady "Vlkovo", sleduje priebeh obecnej hranice, na obecnej hranici medzi obcami Kokava nad Rimavicou a Lehota nad Rimavicou v ústi do Liešnice ako jej pravostranný prítok v povodí "Rimavice". "Vlkovský potok" má viacero nevýznamných bezmenných prítokov.
Pôvod názvu.
Motivantom názvu vodného toku "Vlkovský potok" na území obcí Lehota nad Rimavicou v Rimavská Sobota a Kokava nad Rimavicou v Poltár v období pomenovacieho procesu bola poloha osady "Vlkovo" prípadne poloha susedného lesa "Vlkovo" v oblasti, cez ktorú Vlkovský potok pretekal. Z toponyma "Vlkovo" rozšírením o formant "-ský", a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) "Vlkovský potok" ako súčasť veľmi početnej skupiny názvov v slovenskej toponymii, najmä hydronymii. Názov vodného toku "Vlkovský potok" bol štandardizovaný v roku 1992. V priestore slovenskej hydronymie potokov hydronymum "Vlkovský potok" nie je jedinečným hydronymom (máj 2022).
Rapture of the Deep

Rapture of the Deep je osemnásty štúdiový album britskej hard rockovej kapely Deep Purple. Album vyšiel v novembri 2005. Je to štvrtý album, ktorý so skupinou Deep Purple nahral gitarista Steve Morse (od r. 1994) a druhý na korom nahral klávesové nástroje Don Airey. Podobne ako u predošlého albumu, "Bananas", je aj pri tomto producentom nahrávania Mike Bradford.
Blanokrídlaté

Blanokrídlaté (Hymenopteroidea, Hymenopteroida, Hymenopterida, Hymenopteria) je nadrad (prípadne podtrieda, subkohorta a pod.) holometabolného hmyzu, ktorý v závislosti od autora môže zahŕňať:
Latinské názvy Hymenopterida a Hymenopteria môžu byť aj staršie názvy (priamo) radu Hymenoptera, pozri blanokrídlovce.
Zdravotnícky odpad

Zdravotnícky odpad je všetok odpad vznikajúci pri poskytovaní zdravotných služieb. Môžeme ho rozdeliť na dve skupiny: 
Hlavnými zdrojmi odpadu zo zdravotnej starostlivosti sú:
Nerizikový odpad.
Nerizikový alebo ostatný odpad je odpad, ktorý nemá vlastnosti nebezpečného odpadu. Tvoria ho rovnaké odpadové materiály ako komunálny odpad. Nakladanie týchto dvoch odpadov sa nerozlišuje. Z celkového množstva odpadov vznikajúcich pri zdravotníckych činnostiach je asi 85% bežného, nerizikového odpadu, pozostávajúceho z  kuchynského, administratívneho odpadu, obalových materiálov, ktoré nie sú kontaminované a produktov zdravotníckych služieb. Patria sem papierové alebo plastové odpadky, rukavice a plášte, obaly a obväzy, na ktorých nie je krv alebo potenciálne infekčné materiály.
Rizikový odpad.
Rizikové alebo nebezpečné odpady svojím pôvodom, zložením alebo koncentráciou nebezpečných látok môžu spôsobiť nebezpečenstvo pre životné prostredie a zdravie ľudí. Taktiež majú aspoň jednu z nebezpečných vlastností identifikovaných špeciálnymi predpismi, vrátane obalu, v ktorom bol alebo je nebezpečný odpad zabalený.
Do skupiny rizikového odpadu patria nasledujúce druhy odpadov:
Vplyv na životné prostredie.
Globálne je odpadové hospodárstvo v zdravotníctve nedostatočne financované a zle implementované. Kombinované toxické infekčné a iné nebezpečné vlastnosti zdravotníckeho odpadu predstavujú významnú hrozbu pre životné prostredie a verejné zdravie. Na rozdiel od mnohých iných nebezpečných odpadov v súčasnosti neexistuje žiadny medzinárodný dohovor, ktorý by priamo pokrýval nakladanie so zdravotníckym odpadom, takže kategorizačné systémy sa v jednotlivých krajinách líšia. Odpad sa však zvyčajne kategorizuje podľa rizika, ktorý so sebou nesie. Väčšina medicínskeho odpadu – približne 75 až 85% – ​​je podobná bežnému komunálnemu odpadu a predstavuje nízke riziko, pokiaľ sa nespáli. Zvyšok tvoria nebezpečnejšie typy medicínskeho odpadu, vrátane infekčného a ostrého odpadu, chemického a rádioaktívneho odpadu a nemocničných odpadových vôd.
Znížením a separovaním odpadu zo zdravotnej starostlivosti môžu zdravotnícke zariadenia znížiť svoje prevádzkové náklady, eliminovať riziká pre svojich zamestnancov, zlepšiť miestne prostredie a zlepšiť vzťahy s komunitou.
Nakladanie s odpadmi na Slovensku.
Zo zdravotníckej legislatívy nebezpečný odpad upravuje vyhláška MZ SR č. 553/2007 Z. z. v § 9 nasledovne:
Izotopomér

Izotopoméry alebo izotopické izoméry sú izoméry, ktoré majú rovnaký počet atómov každého izotopu, ale majú ich na rôznych miestach vo svojom priestorovom usporiadaní. V princípe sú to konštitučné izoméry alebo stereoizoméry, v ktorých sa líši len pozícia jednotlivých izotopov. Napríklad CH3CHDCH3 a CH3CH2CH2D sú konštitučné izotopoméry propánu, pretože sa líšia pozíciou atómu deutéria (D). ("R")- a ("S")-CH3CHDOH sú izotopické stereoméry etanolu a ("Z")- a ("E")-CH3CH=CHD sú izotopické stereoméry propénu. Názov „izotopomér“ prvýkrát použili Seeman a Paine v roku 1992 na rozlíšenie izotopických izomérov od izotopológov (izotopických homológov).
13C-NMR.
V nukleárnej magnetickej rezonančnej spektroskopii neprodukuje bežný izotop uhlíka 12C žiadny signál. Relatívne vzácny izotop 13C je však ľahko detegovateľný. Vďaka tomu je možné pomocou 13C NMR študovať uhlíkové izotopoméry, vďaka čomu je možné zistiť viac o rôznych uhlíkových atómoch v danej štruktúre. Všetky jednotlivé štruktúry, ktoré obsahujú jediný 13C izotop, poskytujú informácie o štruktúre v tesnej blízkosti tohto atómu. Veľké vzorky obsahujú zmes všetkých izotopomérov, takže jedno spektrum poskytne dáta ohľadne všetkých uhlíkov v zlúčenine. Takmer všetok uhlík prítomný v bežných vzorkách je 12C a asi len 1 % atómov uhlíka tvorí izotop 13C, takže izotopológy s 13C tvoria asi len 1 % celej vzorky. Množstvo molekúl, ktoré obsahuje dva a viac takýchto atómov uhlíka, klesá exponenciálne. Výnimočný prípad, kde sa nachádzajú dva atómy 13C hneď vedľa seba v jednej štruktúre, vykazuje merateľné vzájomné ovplyvnenie (coupling) medzi týmito atómami a takisto signály pre každý z nich samostatne. Pri korelačných experimentoch s metódou INADEQUATE sa využíva tento efekt na určenie toho, ktoré atómy sú na seba naviazané, čo je užitočné pre zistenie skutočnej štruktúry neznámej chemikálie.
Reakčná kinetika.
V reakčnej kinetike je občas vidieť rôzne reakčné rýchlosti u rôznych izotopomérov danej molekuly. Tento kinetický izotopový efekt sa dá použiť na študovanie reakčných mechanizmov, pretože umožňuje sledovať, ako sa tieto atómy s rôznou hmotnosťou účastnia reakčného procesu.
V biochémii sú rozdiel y medzi izotopomérmi rôznych biomolekúl, napríklad škrobov, užitočné napríklad v archeológii. Umožňujú zistiť, akú stravu konzumovali prehistorickí ľudia, ktorí žili v paleolite. To umožňuje oxid uhličitý, ktorý obsahuje 12C i 13C. Jednoklíčnolisté rastliny (ako sú ryža a ovos) sa totiž líšia od dvojklíčnolistých rastlín (ako sú zemiaky a ovocné stromy) v relatívnych množstvách 12CO2 and 13CO2, ktoré zabudovávajú do svojich pletív v procese fotosyntézy. Keď sa nájdu pozostatky, napríklad kosti alebo zuby, relatívny izotopický obsah môže naznačiť, akou stravou sa prehistorickí ľudia živili.
Wilkes-Barre

Wilkes-Barre je americké mesto a sídlo Luzerne County v severovýchodnej Pensylvánii a je súčasťou aglomerácie Scranton-Wilkes Barre. Táto aglomerácia je piatou najväčšou v Pensylvánii, po Philadelphii, Pittsburghu, Allentownu a Harrisburgu. Mesto bolo založené v roku 1769 a štatút mesta získalo v roku 1869. Ťažba uhlia predznamenala jeho rýchly rast na konci 19. a na začiatku 20. storočia. Po útlme ťažby uhlia mesto zaznamenalo ekonomický a demografický pokles. Revitalizácia a modernizácia mestskej infraštruktúry prebieha od roku 2005, napríklad revitalizácia nábrežia, nový divadelný komplex a rozšírenie areálu univerzity.
Krivá breza

 
Krivá breza () je vrch v pohorí Vtáčnik. Leží v bočnom hrebeni nad obcou Bystričany, približne juhovýchodne od Novák. Je súčasťou Chránenej krajinnej oblasti Ponitrie.
Poloha.
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a v katastrálnom území obce Bystričany. Najbližšími sídlami sú južným smerom situovaná obec Kľak, východným obec Prochot, severozápadným Kamenec pod Vtáčnikom a Bystričany a západným Horná Ves a Čereňany.
Opis.
Krivá breza leží v rázsoche, ktorá vybieha západným smerom z masívu Kláštorskej skaly (). Severným smerom sa nachádza Zraz () a Dolný Kostolík (), západným Jaseňová skala (), Skalka () a Buchlov (), južným Rúbaný vrch () a východným Kláštorská skala a Vtáčnik (). Táto časť pohoria patrí do povodia rieky Nitry, kde vodu odvádza riečka Bystrica. 
Výhľady.
Súvislý porast vrcholu a hrebeňa neumožňujú rozhľad. Z vhodných lokalít s redšou a nízkou vegetáciou možno vidieť okolité vrchy Vtáčnika, ojedinele tiež Tribeč a Strážovské vrchy.
Vikartovský potok

Vikartovský potok je potok v regióne Spiš na území obce Vikartovce v Poprad v Prešovskom kraji. Nachádza sa v geomorfologickom celku Nízke Tatry, v geomorfologickom podcelku Kráľovohoľské Tatry. Je pravostranným prítokom Hornádu a má dĺžku . Je vodným tokom V. rádu.
Prameň.
Pramení v v lesnom extraviláne na území obce Vikartovce na východnom svahu vrchu "Brdárová" s .
Opis toku.
Od prameňa na území obce Vikartovce tečie severným smerom lesným a nižšie i poľnohospodárskym extravilánom, v priberá bezmenný ľavostranný prítok, v priberá ďalší bezmenný ľavostranný prítok, v vteká do intravilánu obce Vikartovce, v priberá bezmenný pravostranný prítok z poľa "Nad Cigánmi" a v ústi do Hornádu ako jeho pravostranný prítok. "Vikartovský potok" má viacero bezmenných prítokov.
Pôvod názvu.
Motivantom názvu vodného toku "Vikartovský potok" v období pomenovacieho procesu bol samotný názov obce, cez ktorú "Vikartovský potok" preteká. Názov obce Vikartovce má pôvod v osobnom mene "Vikart". Najstarší dochovaný písomný záznam názvu obce sa viaže k roku 1283 v podobe "Villa Vykardi", ďalej 1513 "Villa Wykarthy", 1773 "Wikartowcze".
Z toponyma "Vikartovce" pôvodne konštruovaného z osobného mena rozšírením o formant "-ský", systémovo zredukovaného o slabiku "-ovec, -ovce" (slovný základ trojslabičný a dlhší) a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložené z prídavného mena a z podstatného mena) "Vikartovský potok" ako súčasť veľmi početnej skupiny názvov v slovenskej toponymii, najmä hydronymii. Názov vodného toku "Vikartovský potok" bol štandardizovaný v roku 2007. V priestore slovenskej hydronymie potokov hydronymum "Vikartovský potok" je jedinečným hydronymom (máj 2022).
Now What?!

Now What?! je devätnásty štúdiový album britskej rockovej skupiny Deep Purple. Album bol prvýkrát oficiálne vydaný takmer osem rokov po predchádzajúcom, "Rapture of the Deep" (2005), dňa 26. apríla 2013. Producentom nahrávania bol Bob Ezrin. 
Názov tohto albumu bol prvýkrát zverejnený dňa 26. februára 2013. Dňa 29. marca 2013 k nemu vyšli na CD aj na vinyle single „Hell to Pay“ a „All the Time in the World“. Dňa 6. mája kapela oznámila, že k albumu vydá ďalší singel „Vincent Price“ vo formátoch ako: download, CD a 7" transparentný vinyl. Ďalšia skladba, „First Sign of Madness“, pochádza z dvoch nepublikovaných nahrávok z výroby albumu "Rapture of the Deep".
Piesne „Uncommon Man“ a „Above and Beyond“, ktoré obsahujú text „Souls have touched are forever entwined“, sú venované zakladajúcemu členovi Jonovi Lordovi, ktorý zomrel v júli 2012. „Uncommon Man“ je čiastočne inšpirovaný klasickou skladbou „Fanfare for the Common Man“ a obsahuje tému fanfár vytvorenú syntetizátorom, ktorú skomponoval Don Airey.
Majstrovstvá sveta v ľadovom hokeji žien 2020

Majstrovstvá sveta v ľadovom hokeji žien 2020 boli 22. majstrovstvá sveta v ľadovom hokeji žien, ktoré organizuje Medzinárodná hokejová federácia. Tímy mali hrať v šiestich výkonnostných skupinách, avšak štyri turnaje boli zrušené pre pandémiu ochorenia COVID-19. Hrali sa iba turnaje II. B a III. divízie.
Top divízia.
Svetový šampionát v ľadovom hokeji žien 2020 sa mal konať v kanadských mestách Halifax a Truro od 31. marca do 10. apríla 2020. Tímy Fínska, Kanady, Ruska, Švajčiarska a USA mali hrať v skupine A a tímy Česka, Dánska, Japonska, Maďarska a Nemecka mali hrať v skupine B.
I. A divízia.
Turnaj I. A divízie Majstrovstiev sveta v ľadovom hokeji žien 2020 sa mal hrať v Angers vo Francúzsku od 12. do 18. apríla 2020. Mali sa ho zúčastniť tímy Francúzska, Holandska, Nórska, Rakúska, Slovenska a Švédska.
I. B divízia.
Turnaj I. B divízie Majstrovstiev sveta v ľadovom hokeji žien 2020 sa mal hrať v Katoviciach v Poľsku od 28. marca do 3. apríla 2020. Mali sa ho zúčastniť tímy Číny, Kazachstanu, Kórejskej republiky, Poľska, Slovinska a Talianska.
II. A divízia.
Turnaj II. A divízie Majstrovstiev sveta v ľadovom hokeji žien 2020 sa mal hrať v Jace v Španielsku od 29. marca do 4. apríla 2020. Mali sa ho zúčastniť tímy Čínskeho Tchaj-peja, KĽDR, Lotyšska, Mexika, Španielska a Veľkej Británie.
II. B divízia.
Turnaj II. B divízie Majstrovstiev sveta v ľadovom hokeji žien 2020 sa hral v Akureyri na Islande od 23. do 29. februára 2020.
Poznámka: Austrália mala pôvodne postúpiť do II. A divízie, ale napokon nepostúpila, pretože z II. A divízie nikto nezostúpil.
III. divízia.
Turnaj III. divízie Majstrovstiev sveta v ľadovom hokeji žien 2020 sa hral v Sofii v Bulharsku od 4. do 10. decembra 2019.
Bioplast

Bioplasty sú plastové materiály vytvorené z obnoviteľných zdrojov, napríklad rastlinných tukov a olejov, kukuricového škrodu, pilín a iných. Niektoré bioplasty sa získavajú priamou úpravou prírodných biopolymérov, ako sú polysacharidy (napríklad škrob, celulóza či chitozán) alebo bielkoviny (napríklad sójový proteín, lepok alebo želatina), iné sa vyrábajú chemickou syntézou z derivátov sacharidov (napríklad kyseliny mliečnej) či lipidov (oleje a tuky) z rastlín alebo zvierat alebo sa biologicky vyrábajú fermentáciou cukrov a lipidov. Bežné plasty sú oproti bioplastom vyrábané z ropy či zemného plynu.
Druhy.
Podľa pôvodu surovín na výrobu polyméru a schopnosti biodegradovať, rozdeľujeme bioplasty na tri typy:
Plasty, ktoré sú vyrobené z fosílnych zdrojov a zároveň nespĺňajú podmienky biodegradácie, nemožno označovať ako biomateriály.
Kostol Panny Márie Lurdskej

Kostol Panny Márie Lurdskej môže byť:
Zoznam častí seriálu Agenti S.H.I.E.L.D.

Toto je zoznam častí amerického televízneho seriálu Agenti S.H.I.E.L.D., ktorý vysielala ABC od 24. septembra 2013 do 12. augusta 2020.
Osy (Vespoidea)

Osy (Vespoidea) je nadčeľaď žihadlovcov, ktorá môže mať v závislosti od autora nasledujúce zloženie:
Poznámka: V súčasnosti sa z uvedených významov najčastejšie vyskytuje tretí a piaty význam.
Sršeň

Sršeň môže byť:
Prchavá organická zlúčenina

Prchavá organická zlúčenina alebo prchavá organická látka (, skratka VOC) je organická chemická zlúčenina, ktorej zloženie umožňuje, aby sa vyparila za normálnych interiérových atmosferických podmienok teploty a tlaku. V predpisoch Európskej únie je prchavá organická zlúčenina definovaná konkrétnejšie ako akákoľvek organická zlúčenina so začiatočnou teplotou varu menšou alebo rovnou 250° C meranou pri štandardnom atmosférickom tlaku 101,3 kPa. Táto definícia je daná tým, že nízka teplota varu znamená vysokú prchavosť.
Prchavé organické zlúčeniny sú látky, ktoré majú vysoký tlak pár (t.j. tendenciu vyparovať sa) a nízku rozpustnosť vo vode. Mnohé prchavé organické látky sú chemikálie, ktoré sa používajú a tvoria pri výrobe farieb, liečiv a chladív. Často sú zložkami ropných palív, hydraulických kvapalín, riedidiel farieb a chemických čistiacich prostriedkov. Niektoré môžu mať krátkodobé alebo dlhodobé nepriaznivé účinky na zdravie.
Účinky na zdravie.
Riziko zdravotných problémov pri vdýchnutí akejkoľvek chemikálie závisí od jej koncentrácie vo vzduchu, doby a frekvencie vystavenia. Ľudia, ktorý majú dýchacie problémy, ako je astma, malé deti, starší ľudia a ľudia so zvýšenou citlivosťou na chemikálie môžu byť náchylnejší na podráždenie a ochorenia spôsobené VOC. Každá chemikália má svoju vlastnú toxicitu a potenciál spôsobovať rôzne zdravotné problémy. Bežné príznaky vystavenia vysokým hladinám prchavých organických látok zahŕňajú:
Akútne/krátkodobé expozície (hodiny až dni):
Chronické expozície (roky až celý život):
Najlepšia ochrana je vyhnúť sa produktom alebo činnostiam, ktoré produkujú vysoké koncentrácie VOC vo vnútornom prostredí. Prirodzené vetranie oknami je jednoduchým riešením, no pravidelná výmena vzduchu niekedy nemusí byť dostatočná.
Testovanie a analýza VOC.
Prchavé organické látky možno nájsť v tuhej, kvapalnej alebo plynnej forme, takže je potrebná škála testovacích metód. Vo všetkých prípadoch sa meria rýchlosť plynu a obsah materiálu. Kroky zvyčajne zahŕňajú kontrolu teploty, zber vzduchu alebo emisií po dobu stanovenú príslušnou normou, identifikáciu a meranie emitovaných VOC, analýzu údajov a vyhodnocovanie informácií vo vzťahu k smerniciam.
Možnosti testovania sú:
Zdroje VOC.
Štúdie naznačujú, že úrovne bežných organických znečisťujúcich látok sú 2 až 5-krát vyššie v domácnostiach ako vonku, bez ohľadu na to, či sa domy nachádzajú vo vidieckych alebo vysoko priemyselných oblastiach. Štúdie tiež dokázali, že pokiaľ ľudia používajú produkty obsahujúce organické chemikálie, môžu vystaviť seba a ostatných veľmi vysokým úrovniam znečisťujúcich látok. Zvýšené koncentrácie môžu pretrvávať vo vzduchu dlho po dokončení aktivity.
Brána (vrch vo Vtáčniku)

 
Brána (v minulosti aj Buchlov; ) je vrch v pohorí Vtáčnik. Leží nad obcou Podhradie, približne juhovýchodne od Novák. 
Poloha.
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a v katastrálnom území obce Lehota pod Vtáčnikom. Najbližšími sídlami sú západným smerom situovaná obec Podhradie, severne ležiaci Cigeľ a východným Nová Lehota (Handlová).
Opis.
Brána leží v rázsoche, ktorá vybieha západným smerom z masívu Bielej skaly (). Severným smerom sa nachádza Tlstý diel () a Jančekova skala (), východným Biela skala, južným Orlí kameň (), Jarabá skala () a Banisko () a západným Buckovo (). Južné svahy odvodňuje Ťapkov potok, severné jeho prítok Krivý potok, ktoré odvádzajú vodu do rieky Nitry. 
Výhľady.
Súvislý porast vrcholu a hrebeňa neumožňuje rozhľad. Z vhodných lokalít s redšou a nízkou vegetáciou možno vidieť okolité vrchy Vtáčnika, ojedinele tiež Tribeč, Považský Inovec, Strážovské vrchy a Malú Fatru.
Prístup.
Na vrchol nevedie značený turistický chodník, preto prístup je možný lesnými chodníkmi alebo odbočením z hrebeňovej Ponitrianskej magistrály.
IKT gramotnosť

IKT gramotnosť (angl. "information and communication technology literacy", resp. "ICT literacy") predstavuje kompetenciu využívať digitálne technológie, komunikačné nástroje alebo siete pre účely prístupu k informáciám, ich organizácie, integrácie, hodnotenia a tvorby v znalostnej spoločnosti.
V inom chápaní je konštrukt IKT gramotnosti interpretovaný ako informačná, komunikačná a technologická gramotnosť (angl. "information, communication, and technology literacy") a definovaný ako kompetencia určiť informačnú potrebu a využiť širokú škálu nástrojov, technológií a techník na vyhľadávanie, nájdenie, používanie a využitie informácií vedúcich k uspokojeniu informačnej potreby. Problematika IKT gramotnosti je v prieniku najmä s príbuznými konceptami informačnej gramotnosti a digitálnej gramotnosti.
Podľa českého odborníka Jiřího Dostála IKT gramotnosť ako gramotnosť v oblasti informačných a komunikačných technológií je súborom kompetencií, ktoré jednotlivec potrebuje, aby bol schopný sa rozhodnúť ako, kedy a prečo použiť dostupné IKT a potom ich účelne použiť pri riešení rôznych situácií pri učení aj v živote v meniacom sa svete. IKT gramotnosť v tomto zmysle zahŕňa:
Watford FC

Watford FC (celým názvom Watford Football Club) je anglický futbalový klub, ktorý hrá druhú najvyššiu anglickú futbalovú súťaž EFL Championship .V Premier League pôsobili od roku 2015, okrem sezóny 2020/21 v ktorej hrali druhú najvyššiu anglickú ligu EFL Championship kam opäť vypadli po nevydarenej sezóne 2021/22. Založený bol v roku 1881 pod názvom Watford Rovers FC. Od roku 1898 používajú svoj terajší názov.
Umiestnenie v jednotlivých sezónach.
Zdroj: 
Zdroj:
Majstrovstvá sveta v ľadovom hokeji žien 2021

Majstrovstvá sveta v ľadovom hokeji žien 2021 boli 23. Majstrovstvá sveta v ľadovom hokeji žien, ktoré organizuje Medzinárodná hokejová federácia. Uskutočnili sa v dňoch 20. až 31. augusta 2021 v kanadskom meste Calgary. Titul majsteriek sveta z roku 2019 obhajovali hokejistky USA, avšak vo finále prehrali v predĺžení s domácou Kanadou. Z Top divízie MS 2021 nikto nezostúpil, pretože nižšie divízie boli zrušené pre pandémiu ochorenia COVID-19.
Základné skupiny.
ROV – Ruský olympijský výbor
Play-off.
Pre semifinále budú tímy znovanasadené podľa nasledovného poradia: 1. Kanada, 2. USA, 3. Fínsko, 4. ROV, 5. Švajčiarsko, 6. Česko, 7. Japonsko, 8. Nemecko.
Nižšie divízie.
Všetky nižšie divízie boli zrušené pre pandémiu ochorenia COVID-19.
I. A divízia.
Turnaj I. A divízie Majstrovstiev sveta v ľadovom hokeji žien 2021 sa mal hrať v Angers vo Francúzsku od 12. do 18. apríla 2021. Mali sa ho zúčastniť tímy Francúzska, Holandska, Nórska, Rakúska, Slovenska a Švédska.
I. B divízia.
Turnaj I. B divízie Majstrovstiev sveta v ľadovom hokeji žien 2021 sa mal hrať v Pekingu v Číne od 8. do 14. apríla 2021. Mali sa ho zúčastniť tímy Číny, Kazachstanu, Kórejskej republiky, Poľska, Slovinska a Talianska.
II. A divízia.
Turnaj II. A divízie Majstrovstiev sveta v ľadovom hokeji žien 2021 sa mal hrať v Jace v Španielsku od 10. do 16. apríla 2021. Mali sa ho zúčastniť tímy Čínskeho Tchaj-peja, KĽDR, Lotyšska, Mexika, Španielska a Veľkej Británie.
II. B divízia.
Turnaj II. B divízie Majstrovstiev sveta v ľadovom hokeji žien 2021 sa mal hrať v Záhrebe v Chorvátsku od 7. do 13. marca 2021. Mali sa ho zúčastniť tímy Austrálie, Chorvátska, Islandu, Južnej Afriky, Nového Zélandu a Turecka.
III. divízia.
Turnaj III. divízie Majstrovstiev sveta v ľadovom hokeji žien 2021 sa mal hrať v Kaunase v Litve od 15. do 21. marca 2021. Mali sa ho zúčastniť tímy Belgicka, Bosny a Hercegoviny, Bulharska, Estónska, Hongkongu, Litvy, Rumunska a Ukrajiny.
Vojniansky potok

Vojniansky potok je potok v regióne Spiš na území obcí Slovenská Ves, Vojňany a Podhorany v Prešovskom kraji. Nachádza sa na pomedzí geomorfologického celku Spišská Magura, v geomorfologickom podcelku Repisko, a geomorfologického celku Podtatranská kotlina, v geomorfologickom podcelku Popradská kotlina. Je ľavostranným prítokom Popradu a má dĺžku . Je vodným tokom IV. rádu.
Prameň.
Pramení v v lesnom extraviláne na území obce Slovenská Ves na južnom svahu vrchu "Spádik" s .
Opis toku.
Od prameňa na území obce Slovenská Ves preteká lesným a poľnohospodárskym extravilánom juhovýchodným až južným smerom, v vteká na hranicu medzi obcami Slovenská Ves a Vojňany, opúšťa túto obecnú hranicu a vteká na územie obce Vojňany. Obmýva úpätie vrchu "Vojnianska hora" (), priberá bezmenný pravostranný prítok, následne ďalší bezmenný pravostranný prítok a pokračuje intravilánom obce Vojňany. Už na území obce Podhorany priberá bezmenný ľavostranný a bezmenný pravostranný prítok, podteká štátnu cestu I/77 (Kežmarok – Stará Ľubovňa) a železničnú trať Poprad – Stará Ľubovňa a v nadmorskej výške ústi do Popradu ako jeho ľavostranný prítok. "Vojniansky potok" má viacero bezmenných prítokov.
Pôvod názvu.
Motivantom názvu vodného toku "Vojniansky potok" v období pomenovacieho procesu bol samotný názov obce, cez ktorú vodný tok preteká. Založenie osady sa spája s nemeckou kolonizáciou v 13. storočí. Najstarší dochovaný písomný záznam názvu osady (obce) v období pomenovacieho procesu sa viaže k rokom 12351270 v podobe "Krig", neskôr 1296 "Kyrig", 1343 "Kyryk", 1777 "Krigh", 1888 "Krig", 1948 "Vojňany". Nemecké "der Krieg" v pôvodnom význame slova "vojna" alebo nemecké "kriegen" slovensky "nadobudnúť, získať, dostať". Napriek tomu, že pravdepodobnejšia motivácia názvu obce v nemčine sa spája "so získaním, nadobudnutím obce do vlastníctva", za základ slovakizácie názvu obce bol použitý menej pravdepodobný význam slova "vojna" v podobe "Vojňany".
Z toponyma "Vojňany" rozšírením o systémový aloformant "-sky" v dôsledku rytmického zákona a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložené z prídavného mena a z podstatného mena) "Vojniansky potok" ako súčasť veľmi početnej skupiny názvov v slovenskej toponymii, najmä hydronymii. Názov vodného toku "Vojniansky potok" bol štandardizovaný v roku 1975. V priestore slovenskej hydronymie potokov hydronymum "Vojniansky potok" je jedinečným hydronymom (máj 2022).
Tlstý diel

Tlstý diel môže byť: